Polisie soek dié vermiste Port Alfred-mans | Maroela Media
Javon van Aarde
Die polisie in Port Alfred het die publiek se hulp versoek in 'n poging om twee vermiste mans, onderskeidelik 26 en 68 jaar oud, te probeer opspoor.
Lt. Luvuyo Mjekula, woordvoerder van die polisie, het gesê Javon van Aarde (26) is Maandagoggend die laaste keer deur familie gesien. Volgens sy ouers ly hy aan erge depressie en het nie sy medikasie, selfoon of geld by hom nie. Volgens sy ouers het hy al voorheen verdwyn. "Toe hy die eerste keer verdwyn het, was hy by vriende in Port Alfred, maar dié keer weet ons nie waar hy is nie."
'n Familielid het Van Aarde glo in die week naby Cradock gewaar. Van Aarde het glo gesê hy is op pad Johannesburg toe. Van Aarde het 'n wit T-hemp en 'n blou denimbroek aangehad toe hy die laaste keer gesien is. Hy is 1,79 m lank en weeg 86 kg.
Die polisie is intussen ook steeds op soek na Frank Williams Sutherland (68) wat al sedert 2013 vermis is. Sy suster, Jean Edwards, het hom in Augustus verlede jaar as vermis aangemeld. Sutherland het met 'n wit Ford Bantam-bakkie gery toe hy die laaste keer gesien is.
Enigiemand met inligting oor die twee vermiste mans word versoek om ao. Denzil Burger by 083 394 2998 of die Port Alfred-polisiestasie by 046 604 2000 te bel.
Dit is Jovan van Aarde, nie Javon van Aarde nie. Sterkte aan die familie hoop albei word spoedig opgespoor.
Genade hyt 2013 al weggeraak. Joe syt nou eers begin soek.
Vir wat wil sy nou oor die ou oom worry??
Hierdie mense sal tog van hulle laat hoor as hulle self wil. Maar iemand wat al vir 3 jaar weg is sal tog sekerlik oorlede wees?